stanford-oval/wikipedia huggingface dataset:
Surfing The Zeitchrist
Teemat > Dokumenttielokuva

Albumin äänityksistä julkaistiin 55-minuuttinen dokumenttielokuva Some Kind of a Gila Monster, jonka nimi sai innoituksensa Metallican studiodokumentista Metallica: Some Kind of Monster.
Vastaanotto

Surfing The Zeitchrist -albumi sai innostuneen ja myös yllättyneen vastaanoton sillä sen soundimaailma poikkesi edeltäjästään, yhtyeen debyyttialbumista Colorgun.
Soundi-lehdessä Asko Kauppinen kirjoitti: ”Tyylin ja taidon, mielikuvituksen ja asenteen liitto on ani harvoin yhtä tasapainoinen. Yhdessä kolmikko rakentaa vastaansanomattoman funkyn rungon, joka sinänsä on hatunnoston arvoinen teko. Levyn lähestyessä loppuaan loistavasti kommunikoiva kolmikko, jota voi liiallisuuksiin sortumatta kutsua voimatrioksi, löytää pohdiskelevamman vaihteen.”
Sue-lehdessä Jani Sipilä kirjoitti: ”Välillä on vaikea uskoa, että tämä on vasta yhtyeen toinen albumi. Surfing The Zeitchrist on selvä eronotto ensimmäiseen albumiin eikä asemaansa varmisteleva laskelmoiva tuotos. Teollistetut ja koneistetut äänet on hiottu soitannan yhteyteen toisin kuin esikoisella, jossa rankka koneistus toimi ikään kuin levyn toisena ja mielenkiintoisena tekijänä.”
Desibeli.net -sivustolla Jari Jokirinne kirjoitti: ”Surfing The Zeitchrist vaatii aikaa ja keskittynyttä kuuntelua avautuakseen. Levyn 'helpoimmat' kappaleet jäävät kyllä parista laakista päähän, mutta muilta osin levy luovuttaa lämpöä varsin verkkaiseen tahtiin. Tämän tyyppinen etäisyys ja synteettisyys tuntuvat varsin tarkkaan herkituilta, eivätkä ne millään tavoin häiritse levyn kuuntelua. Ehdottomasti parasta Superchristissa on, että se osaa ja uskaltaa haastaa kuuntelijan.”
Dome.fi -sivustolla Anssi Järvinen kirjoitti: ”Helsinkiläinen Superchrist on loikannut toisella albumillaan niin pitkän harppauksen, että stretch-farkut ovat taatusti rapsahtaneet nivusista. Superchrist hengittää nyt vapaammin ja palkitsee kuulijansa moniulotteisella materiaalillaan. Soitanta on kujeilevaa, yhtenäistä ja aitoa eikä kolmikon tekosissa ole juuri mitään moitittavaa.”
Kappaleet

Thesh, It Is Lying There – 3.55 (säv. Mikko Lohenoja ja Lassi Jokinen, san. Mikko Lohenoja, sov. Mikko Lohenoja, Minttu Muranen ja Lassi Jokinen)
Just Do It – 2.44 (säv. Mikko Lohenoja ja Lassi Jokinen, san. Mikko Lohenoja, sov. Mikko Lohenoja, Minttu Muranen ja Lassi Jokinen)
Gila Monster – 3.50 (säv. Mikko Lohenoja, Minttu Muranen ja Lassi Jokinen, san. Mikko Lohenoja, sov. Mikko Lohenoja, Minttu Muranen ja Lassi Jokinen)
Gamblessing – 3.32 (säv. Mikko Lohenoja, Lassi Jokinen ja Janne Masalin, san. Mikko Lohenoja ja Lassi Jokinen, sov. Mikko Lohenoja, Minttu Muranen, Lassi Jokinen ja Janne Masalin)
Neighbour's Song – 2.42 (säv. Mikko Lohenoja ja Lassi Jokinen, san. Mikko Lohenoja, sov. Mikko Lohenoja, Minttu Muranen ja Lassi Jokinen)
Cheesy Moon – 3.51 (säv. Mikko Lohenoja, Minttu Muranen ja Lassi Jokinen, san. Mikko Lohenoja, sov. Mikko Lohenoja, Minttu Muranen ja Lassi Jokinen)
Quite Good Kings – 4.10 (säv. Mikko Lohenoja ja Lassi Jokinen, san. Mikko Lohenoja, sov. Mikko Lohenoja, Minttu Muranen ja Lassi Jokinen)
Fingers & Toes – 3.57 (säv. Mikko Lohenoja ja Lassi Jokinen, san. Mikko Lohenoja, sov. Mikko Lohenoja, Minttu Muranen, Lassi Jokinen, Kalevi Louhivuori, Linda Fredriksson, Ville Nissinen ja Antti Patronen)
Accelerator – 3.25 (säv. ja san. Mikko Lohenoja, sov. Mikko Lohenoja ja Lassi Jokinen)
Coming from the Sea – 4.32 (säv. ja san. Mikko Lohenoja, sov. Mikko Lohenoja ja Minttu Muranen)
Glowing Through – 4.09 (säv. Mikko Lohenoja, Minttu Muranen ja Lassi Jokinen, san. Mikko Lohenoja, sov. Mikko Lohenoja, Minttu Muranen ja Lassi Jokinen)
Kokoonpano

Mikko Lohenoja – laulu, kitara, basso (1, 9)
Minttu Muranen – basso (2-8, 10-11)
Lassi Jokinen – rummut, taustalaulu (4)
Tuomas Skopa – taustalaulu, vihellys (3)
Janne Masalin – haitari (4)
Kalevi Louhivuori – trumpetti (8)
Linda Fredriksson – baritonisaksofoni (8)
Ville Nissinen – pasuuna (8)
Antti Patronen – taustalaulu (4)
Albumin julkaisukiertue

Superchrist teki albumin julkaisun jälkeen Tour De Zeitchrist -nimisen Suomen kiertueen joka kattoi kahdeksan paikkakuntaa ja 16 esiintymistä. Albumin kappaleista ”Quite Good Kings” ja ”Glowing Through” ei ole yhtyeen historian aikana kertaakaan soitettu yhtyeen keikoilla.
28.03.2007 Stupido Shop, Helsinki
05.04.2007 Kuudes linja, Helsinki
08.04.2007 Klubi, Turku
11.04.2007 Klubi, Tampere
14.04.2007 Bar 68, Jyväskylä
28.04.2007 Nosturi, Helsinki
04.05.2007 Bar 15, Seinäjoki
05.05.2007 West Coast, Kokkola
17.06.2007 Provinssirock, Seinäjoki
25.07.2007 Torvi, Lahti
27.07.2007 Rockfestari Naamat, Muurame
31.07.2007 Redrum, Helsinki
10.08.2007 Club Liberté, Helsinki
22.08.2007 Kuudes linja, Helsinki
27.10.2007 Semifinal, Helsinki
05.12.2007 Vanhan kuppila, Helsinki (akustinen keikka)
Aiheesta muualla

Superchristin kotisivut (Arkistoitu – Internet Archive)
Surfing The Zeitchrist-albumi Spotify-musiikkipalvelussa
Warabi (1921)

| Warabi / 蕨 |
| --- | --- |


Aluksen vaiheet
Rakentaja:  Fujinagata
Kölinlasku:  12. lokakuuta 1920
Laskettu vesille:  28. syyskuuta 1921
Palveluskäyttöön:  19. joulukuuta 1921
Tekniset tiedot
Uppouma:  864 t (normaali) 1 036 t (kuormattu)
Pituus:  85,3 m (kokonaispituus)
Leveys:  7,9 m
Syväys:  2,4 m
Koneteho:  21 500 ihp
Nopeus:  36 kn
Miehistöä:  148
Aseistus
Aseistus:  3 × 120 mm/45 type 3 -tykkiä 4 × 533 mm torpedoputkea
Warabi (jap. 蕨) oli keisarillisen Japanin laivaston Momi-luokan hävittäjä, joka oli palveluksessa maailmansotien välillä.
Valmistus

Alus tilattiin Fujinagatan telakalta. Sen köli laskettiin 12. lokakuuta 1920 ja alus laskettiin vesille vielä samana vuonna 28. syyskuuta. Alus otettiin palvelukseen 19. joulukuuta.
Frank Wartenberg

| Mitalit | Mitalit | Mitalit |  |
| --- | --- | --- | --- |
|  Frank Wartenberg |  Frank Wartenberg |  Frank Wartenberg |  |
Maa:   Itä-Saksa
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Montréal 1976 | pituushyppy |  |
Frank Wartenberg (s. 29. toukokuuta 1955) on itäsaksalainen pituushyppääjä ja olympiamitalisti.
Wartenberg hyppäsi 18-vuotiaana vuonna 1974 hallissa tuloksen 801 cm, joka säilyi Saksan alle 20-vuotiaiden halliennätyksenä lähes 41 vuotta. Ennätyksen rikkoi Max Heß tammikuussa 2015 hypättyään 803 cm. Rooman EM-kilpailuissa 1974 Wartenberg pääsi loppukilpailuun, jossa jäi 12:nneksi tuloksella 725 cm.
Montréalin olympialaisissa 1976 Wartenberg saavutti pronssia. Hän hyppäsi ensimmäisellä kierroksella tuloksen 781 cm, jätti toisen kierroksen väliin ja astui kolmannen hyppynsä yli. Hän oli tuossa vaiheessa kahdeksas ja pääsi niukasti kolmelle viimeiselle kierrokselle. Neljännellä kierroksella hän hyppäsi tuloksen 802 cm, joka riitti kolmanteen sijaan. Viidennellä kierroksella hän hyppäsi 784 cm ja kuudes hyppy oli yliastuttu. Hänen paras hyppynsä vuonna 1976 kantoi 818 cm, ja sillä hän oli koko vuoden maailmantilastossa neljäs.
Frank Wartenbergin vaimo Christiane Wartenberg (o.s. Stoll) on 1 500 metrin juoksun olympiamitalisti.
Alexander Wasastjerna

Gustaf Alexander Wasastjerna (19. tammikuuta 1859 Tampere – 1. elokuuta 1943 Nurmo) oli agronomi, joka on saanut ainoana Suomessa itsenäisyyden aikana maatalousneuvoksen arvonimen.
Alexander Wasastjernan vanhemmat olivat tehtailija Gustaf August Wasastjerna ja Hedvig Matilda Donner. Wasastjerna tuli ylioppilaaksi Vaasassa ja valmistui agronomiksi Mustialasta 1881. Hän oli tilanomistaja Nurmossa. Maatalousneuvoksen arvonimen Wasastjerna sai vuonna 1918.
Tilanomistaja, valtiopäivämies Gustaf Albin Wasastjerna oli Alexander Wasastjerman veli.
Walrus-luokka

| Walrus-luokka |
| --- | --- |


Tekniset tiedot
Uppouma:  2 450 t (pinnalla) 2 800 t (sukellus)
Pituus:  67,7 m (kokonaispituus)
Leveys:  8,4 m
Syväys:  7 m
Koneteho:  3 × SEMT-Pielsick 12 PA 4V 200 -dieselmoottoria 6 300 bhp 1 × Holec-sähkömoottori 6 910 hv
Nopeus:  13 solmua (diesel) 20 solmua (sähkö)
Miehistöä:  52
Aseistus
Meritorjunta:  4 × 533 mm torpedoputkea, joihin 20 × sub-Harpoon-merimaaliohjusta tai Mk 48/37 torpedoa
Walrus-luokka on Alankomaiden kuninkaallisen laivaston neljän aluksen muodostama sukellusveneluokka.
Suunnittelu

Alukset suunniteltiin korvaamaan käytöstä poistuva Dolfijn-luokka. Ydinkäyttöisyys oli aluksi tutkinnankohteena, mutta se hylättiin taloudellisin ja teknisin perustein. Britannian kuninkaalliseen laivastoon otettiin yhteyttä yhteishankkeen perustamiseksi, mutta yritys epäonnistui huolimatta lähes samankaltaisista vaatimuksista. Alankomaat päätyi lopulta parannellun Zwaardvis-luokan hankintaan.
Kahdella luokalla on siten samat mitat ja sisätilat. Tärkein ulkoinen ero on X:n muotoisen perän ohjauspintojen käyttöönotto, mitä oli testattu USS Albatrosilla vuonna 1961 ja mikä oli myöhemmin otettu käyttöön Ruotsin merivoimien sukellusveneissä. Perä oli selkeä parannus matalissa vesissä tapahtuvaan ohjaamiseen ja tietokoneohjaus mahdollisti tarkat suunnanmuutokset kaikissa syvyyksissä ja nopeuksilla.
Zwaardvis-luokan dieselmoottorit toimittanut Werkspoor oli poistanut valikoimistaan kyseisen dieselmoottorin, mutta vastaavat SEMT Pielstickin dieselmoottorit oli asennettu Kortenaer-luokan fregatteihin generaattoreiksi. Kahteen viimeiseen luokan alukseen asennettiin Brons-Werkspoorin dieselmoottorit. Kaikki sähköjärjestelmän osat mukaan lukien sähkömoottori tuotettiin Alankomaissa. Miehistönmäärää saatiin laskettua viidellätoista yhdistämällä komentotilat. siihen sisällytettiin konehuoneenvalvomo, valvontakeskus ja taistelunjohtokeskus, jossa oli SEWACO-VIII taktinen tietojärjestelmä kaksine tietokoneineen ja seitsemän GUPSY monitoiminäyttöpäätettä.
Torpedoputkista voidaan ampua sekä torpedoja että sub-Harpoon merimaaliohjuksia. Thomson-CSF:n valmistama keskialueen hyökkäyskaikuluotaimessa on passiivitoiminto sekä laajakaistainen aktiivitoiminta. Lisäksi aluksella on brittiläinen tyypin 2026 hinattava kaikuluotain. Alukset on myös varustettu Sperryn Mk 29 paikannusjärjestelmällä ja satelliittinavigoinnilla.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hr. Ms. Walrus | Rotterdam | 11. lokakuuta 1979 | 28. lokakuuta 1985 | 25. maaliskuuta 1992 | palveluksessa 2016 |
| Hr. Ms. Zeeleeuw | Rotterdam | 24. syyskuuta 1981 | 20. kesäkuuta 1987 | 25. huhtikuuta 1990 | palveluksessa 2016 |
| Hr. Ms. Dolfijn | Rotterdam | 12. kesäkuuta 1986 | 25. huhtikuuta 1990 | 29. tammikuuta 1993 | palveluksessa 2016 |
| Hr. Ms. Bruinvis | Rotterdam | 18. huhtikuuta 1988 | 26. huhtikuuta 1992 | heinäkuu 1994 | palveluksessa 2016 |
Wandelaar (F912)

| Wandelaar |
| --- | --- |


Aluksen vaiheet
Rakentaja:  Boelwerf, Temse
Kölinlasku:  5. maaliskuuta 1975
Laskettu vesille:  21. kesäkuuta 1977
Palveluskäyttöön:  3. lokakuuta 1978
Loppuvaihe:  myyty Bulgarian laivastolle 2004
Tekniset tiedot
Uppouma:  2 200 t
Pituus:  106,38 m
Leveys:  12,3 m
Syväys:  5,6 m
Koneteho:  2 × ABC DZC dieselmoottoria 4 200 hv 1 × Rolls-Royce Olympus TM 3B -kaasuturbiini 27 575 hv
Nopeus:  28 solmua
Miehistöä:  159
Aseistus
Aseistus:  1 × 100 mm Creusot Loire automaattikanuuna 1 × RIM-7 Sea Sparrow 1 × 30 mm Goalkeeper CIWS 1 × MM38 Exocet 1 × Bofors 375 mm syvyyspomminheitin 2 × Ecan type 15 -torpedoputkea
Wandelaar (runkonumero F912) oli Belgian merivoimien vuonna 1977 vesillelaskettu Wielingen-luokan fregatti.
Valmistus

Alus tilattiin Temsestä Boelwerfiltä, missä köli laskettiin 5. maaliskuuta 1975. Alus laskettiin vesille 21. kesäkuuta 1977 ja otettiin palvelukseen 3. lokakuuta 1978.
Palvelus

Alus poistettiin palveluksesta ja se myytiin 2004 Bulgarian laivastolle, joka nimesi sen Drazkiksi runkonumerolla 41.
Wasulu

Wasulun alue kartalla.
Wasulu (Wassoulou, Ouasoulou, Wassalou ja muita kirjoitusasuja) on kulttuurihistoriallinen alue Malin, Guinean ja Norsunluurannikon rajaseudulla. Se käsittää Malin Sikasson alueen Yanfolilan ja Kolondiéban piirit ja osia Bougounin piiristä.
Seudun asukkaat ovat bambaroita ja wasulunkia. Sen historia liittyy Samori Tourén Mandinkavaltakuntaan, josta myös käytetään nimitystä Wasulu.
Walt Disney’s Comics and Stories

Lehden avausnumero lokakuulta 1940.
Walt Disney’s Comics and Stories (lyh. usein WDC&S tai WDC) on Yhdysvalloissa ilmestyvä Disney-sarjakuvalehti. Lehteä julkaisi vuosina 1940–1984 Western Publishing ensin Dell Comicsille ja myöhemmin yhtiön omalla Gold Key Comics -merkillä. Julkaisua jatkoi Gladstone Publishing vuosina 1986–1990, Disney Comics vuosina 1990–1993 ja Gladstone Comics uudelleen vuosina 1993–1998. Yhtiö joutui lopettamaan lehden julkaisun, kun sen sopimus Disneyn kanssa päättyi. Kesäkuussa 2003 Gemstone Publishing aloitti uuden Disneyn kanssa tehdyn sopimuksen myötä lehden julkaisun uudelleen.
Historia

1940-, 1950- ja 1960-luvuilla lehdessä julkaistiin muun muassa monet Carl Barksin klassikkotarinoista ensimmäistä kertaa. Lehden yleensä aloitti Barksin 10-sivuinen juttu ja päätti Paul Murryn Mikki-jatkosarja. Niiden välissä saattoi olla esimerkiksi Iso paha susi -tarina tai Pelle Peloton -juttu.
1950-luvun huippuvuosina levikki oli yli kolme miljoonaa kappaletta, ja se onkin parhaiten koskaan myynyt yhdysvaltalainen sarjakuvalehti. Tärkeimpänä syynä hyvään menestykseen pidetään yleensä Carl Barksin 10-sivuisia sarjoja, jotka aloittivat lähes joka lehden. 1960-luvulle tultaessa WDC&S:n levikki kääntyi laskuun, kuten muidenkin sarjakuvalehtien Yhdysvalloissa.
Barksin jäätyä eläkkeelle 1966 lehdessä alettiin julkaista 1950-luvun Barks-sarjoja uusintoina. Varhaisimpia Barksin kymmensivuisia ei kuitenkaan uusittu. Lehden aloitussarjana saattoi olla myös Tony Stroblin piirtämä uusi juttu. Murryn Mikki-sarja yleensä lopetti lehden kuten ennenkin. Murryn tarinoiden taso laski loppuaikoina ja jatkosarjat muuttuivat 8–10-sivuisiksi vitsisarjoiksi.
Gladstone-yhtiö ryhtyi julkaisemaan WDC&S-lehteä 1986 numerosta 511. Murry-perinne jatkui, mutta Murry oli jo jäänyt eläkkeelle, joten tarinat olivat vanhojen juttujen uusintoja. Lehden aloitti yleensä 10-sivuinen Barks-uusinta, joskus myös Daan Jippesin ja Freddy Miltonin yhteistyönä syntynyt Aku-juttu.
Gladstone käänsi englanniksi amerikkalaisille ennennäkemättömiä eurooppalaisia tarinoita ja kertoi taiteilijoiden nimet, mikä oli uutta. Gladstone teki WDC&S-lehdestä 64-sivuisen pahvikantisen kiiltäväpaperisen vuonna 1997, numerosta 601 alkaen.
Vuodesta 2003 lähtien julkaisija oli Gemstone Publishing. Vuonna 2006 Gemstone osti julkaisuoikeudet Floyd Gottfredsonin alun perin sanomalehdissä julkaistuihin Mikki-sarjoihin, ja niitä julkaistiin jatkosarjoina. Gladstonen ja Gemstonen aikana tuli tavaksi, että lehden aloitti usein William Van Hornin lyhyt sarja.
Vuonna 2009 Walt Disney's Comics And Stories muuttui hyvin erilaiseksi, kun julkaisijaksi tuli Boom! Studios. Nyt lehdessä esiintyvät Taikaviitta, Superhessu ja monet muut ankkalinnalaiset supersankarihahmot.
Aiheesta muualla

Walt Disney's Comics and Stories[vanhentunut linkki] INDUCKS
Wasulunkat

Wasulunkat ovat mandekieltä puhuva etninen ryhmä Malin, Guinean ja Norsunluurannikon rajaseudulla. He ovat alun perin Samori Tourén alistamia Wasulun fulbeja, jotka ovat omaksuneet bambaroiden ja malinkejen kulttuuripiirteitä.
Wasulunkat asuvat etupäässä Malin Yanfolilan ja Bougounin piireissä sekä Kankanin alueella Guineassa. Heidän elinkeinojaan ovat riisin ja maapähkinän viljely sekä kaupankäynti ja liikenne. Uskonnoltaan wasulunkat ovat muslimeja.
Hasse Walli

| Hasse Walli> Hannes Walli |
| --- | --- |
 Walli esiintymässä Joensuussa heinäkuussa 2011.
Henkilötiedot
Koko nimi:  Hannes Mikael Waldemar Walli
Syntynyt: 10. helmikuuta 1948 (ikä 76) Helsinki
Kansalaisuus:  suomalainen
Ammatti:  muusikko
Vanhemmat:  Aarno Walli (isä)
Puoliso:  Musii
Sukulaiset:  Aki Walli (velipuoli)   Petri Walli (velipuoli)
Muusikko
Taiteilijanimi:  Hasse Walli   Weill
Laulukielet:  suomi, englanti
Aktiivisena:  1967–
Tyylilajit:  progressiivinen rock, maailmanmusiikki, jazz
Soittimet:  kitara, rummut
Yhtyeet:  Afro-Line   Blues Section   Frankies   Hasse Walli & Asamaan   Hasse Walli Band   Jim Pembroke & The Pems   Jormas   Manifest   Olavi Hämy ja Planets   Piirpauke   The Islanders   The Otto Donner Treatment   The Strangers (1996–2001)   Tuomari Nurmio ja Orpojen tuki
Levy-yhtiöt:  Love Records   Kompass Records   Digelius Music
  [ Muokkaa Wikidatassa ] [ ohje ]  
Hannes Mikael Waldemar ”Hasse” Walli (s.  10. helmikuuta 1948 Helsinki) on suomalainen rockia, bluesia ja maailmanmusiikkia esittävä kitaristi, joka aloitti muusikonuransa The Islandersin ja Jormasin jäsenenä 1960-luvun puolivälissä, aluksi rumpalina. Hän nousi maineeseen Blues Section -yhtyeen kitaristina vuonna 1967.
Walli oli katsomassa Jimi Hendrixin Kulttuuritalon-konserttia vuonna 1967. 1975 Walli oli Harri Saksalan, Jukka Linkolan, Antti Hytin ja Tero Saarikosken mukana Manifest-nimisessä kokoonpanossa, joka julkaisi singlenä Saksalan suomennoksen Hendrixin "Fire"-kappaleesta nimellä "Puita Kaminaan" (LRS-2083). B-puolella oli Linkolan säveltämä ja Saksalan sanoittama "Tie".
Walli kuului maailmanmusiikkia eri tyyleihin yhdistelleen Piirpauke-yhtyeen perustajajäseniin. Walli on kertonut Bob Marleyn Tukholman-konsertin 1977 sekä oman Kuubassa festivaaleilla käymisensä vuonna 1978 vaikuttaneen maailmanmusiikki-innostukseensa, mutta että lopullisen vaikutuksen tekivät Sakari Kukon Senegalista vuonna 1979 tuomat äänitteet. Vuonna 1980 Walli oli mukana tekemässä nimellä Olavi Hämy ja Planets  reggae-singleä "Raha/Kanuuna." Ensimmäisellä soololevyllään vuonna 1981 laulusolisteina olivat Tuomari Nurmio, Mara Halme ja Jim Pembroke ja seuraavalla vuonna 1982 Marie-Alphonse Liwata.
Seuraavat kolme levyä tehtiin Afro Line -nimellä ja lähinnä suomalaisilla muusikoilla. Walli on asunut pitkiä aikoja Senegalissa ja työskennellyt sikäläisten muusikoiden kanssa. Asamaan-nimellä julkaistiin mbalax-musiikkia kaksi levyä. Vuoden 2000 Kevyet kengät -albumilla Walli lauloi myös itse. Wallin kanssa yhteistyötä on tehnyt brittiläinen kitaristi-laulaja Steve Webb. Walli on esiintynyt myös Power Trio -yhtyeen kanssa.
Hasse Wallin pikkuvelipuoli Petri Walli tunnettiin Kingston Wall -yhtyeestä. Heidän isänsä oli kapellimestari ja pianisti Aarno Walli.
Diskografia

Hasse Walli (1981)
Sounds Afro! (1982)
Hasse Walli's Afro Line: Viva Africa! (1983)
Hasse Walli, Hassan Bah & Afro Line: Dakar Nights (1984)
Hasse Walli, Hassan Bah & Afro Line: Close to the Line (1987)
Hasse Walli & Asamaan: Modern Mbalax (1989)
Hasse Walli & Asamaan: African Sky (1991)
Hasse Walli & Asamaan: Teranga (1993)
Kevyet Kengät (2000)
Hasse Walli & Steve Webb: Winners (2002)
Hasse Walli & Steve Webb: Sweet Nina (2005)
Aiheesta muualla

Ylen Elävä arkisto: Hasse Walli All Stars 1981
Ylen Elävä arkisto: Hasse Walli & Zeus: Four Years (live 1972, kappaletta ei ole levytetty)
Hasse Walli Meteli.netissä
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Suomi (KANTO)  Yhdysvallat 
Taiteenala:  MusicBrainz 
Henkilöt:  Uppslagsverket Finland
Wald (Zürich)

| Wald |
| --- | --- |

 vaakuna

 Wald
 Koordinaatit: 47°17′N, 8°55′E 
Valtio:   Sveitsi
Kantoni:  Zürichin kantoni
Hallintoalue (Bezirk):  Hinwilin alue
Pinta-ala:  
 – Kokonaispinta-ala:  25,27 km²
Korkeus:  559–1 238 m
Väkiluku (31.12.2018)  (vakinaiset asukkaat):  9 949
 – Väestötiheys:  394 as./km²
 
 www.wald-zh.ch 
Infobox OKVirheellinen NIMI-arvo: 
Wald on kunta Pohjois-Sveitsissä Zürichin kantonissa. Siellä on noin 10 000 asukasta.
Sijainti

Wald sijaitsee Jonajoen laaksossa Zürichinjärven koillispuolella, Wetzikonin kaakkoispuolella ja Rütin koillispuolella. Kunnan suurimmat asuinkeskittymät ovat Waldin ja Laupenin kylät.
Liikenne

SBB:n rautatie Winterthurista Rütiin kulkee Waldin kautta.
Aiheesta muualla

Illi, Martin: Wald (ZH) (Sveitsin historiallisen tietosanakirjan artikkeli) Historisches Lexikon der Schweiz (HLS).  4.11.2014. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Wald (Zürich) Wikimedia Commonsissa
| n k Zürichin kantonin hallintoalueet ja kunnat |
| --- | --- |
Hallintoalue (saks. Bezirk) ja kunnat (162 kpl, 1.1.2019–)
 Affoltern: Aeugst am Albis • Affoltern am Albis • Bonstetten • Hausen am Albis • Hedingen • Kappel am Albis • Knonau • Maschwanden • Mettmenstetten • Obfelden • Ottenbach • Rifferswil • Stallikon • Wettswil-am-Albis
 Andelfingen: Adlikon • Andelfingen • Benken • Berg am Irchel • Buch am Irchel • Dachsen • Dorf • Feuerthalen  • Flaach • Flurlingen • Henggart • Humlikon • Kleinandelfingen • Laufen-Uhwiesen • Marthalen • Ossingen •  Rheinau • Stammheim • Thalheim an der Thur • Trüllikon • Truttikon • Volken
 Bülach: Bachenbülach • Bassersdorf • Bülach • Dietlikon • Eglisau • Embrach • Freienstein-Teufen • Glattfelden • Hochfelden • Höri • Hüntwangen • Kloten • Lufingen • Nürensdorf • Oberembrach • Opfikon • Rafz • Rorbas • Wallisellen • Wasterkingen •  Wil • Winkel
 Dielsdorf: Bachs • Boppelsen •  Buchs • Dällikon • Dänikon • Dielsdorf • Hüttikon • Neerach • Niederglatt • Niederhasli • Niederweningen • Oberglatt • Oberweningen • Otelfingen • Regensberg • Regensdorf • Rümlang • Schleinikon • Schöfflisdorf • Stadel  • Steinmaur • Weiach
 Dietikon: Aesch • Birmensdorf • Dietikon • Geroldswil • Oberengstringen • Oetwil an der Limmat • Schlieren • Uitikon • Unterengstringen • Urdorf • Weiningen
 Hinwil: Bäretswil • Bubikon • Dürnten • Fischenthal • Gossau • Grüningen • Hinwil • Rüti • Seegräben • Wald • Wetzikon
 Horgen: Adliswil • Horgen •  Kilchberg • Langnau am Albis • Oberrieden • Richterswil • Rüschlikon • Thalwil • Wädenswil
 Meilen: Erlenbach • Herrliberg • Hombrechtikon • Küsnacht • Männedorf • Meilen • Oetwil am See • Stäfa • Uetikon am See • Zollikon • Zumikon
 Pfäffikon: Bauma • Fehraltorf • Hittnau • Illnau-Effretikon •  Lindau • Pfäffikon • Russikon • Weisslingen • Wila • Wildberg
 Uster: Dübendorf •  Egg • Fällanden • Greifensee • Maur • Mönchaltorf • Schwerzenbach • Uster • Volketswil • Wangen-Brüttisellen
 Winterthur: Altikon • Brütten • Dägerlen • Dättlikon • Dinhard • Elgg • Ellikon an der Thur • Elsau • Hagenbuch • Hettlingen • Hofstetten • Neftenbach • Pfungen • Rickenbach • Schlatt • Seuzach • Turbenthal • Wiesendangen • Winterthur • Zell
 Zürich: Zürich
Vääräkoski

| Vääräkoski Кривой Порог, Krivoi Porog |
| --- | --- |
 vaakuna
 Vääräkoski
 Koordinaatit: 65°2′20″N, 33°40′30″E 
Valtio:  Venäjä
Tasavalta:  Karjalan tasavalta
Piiri:  Kemin piiri
Hallinto:  
 – Asutustyyppi:  taajama
 – Hallinnon tyyppi:  maalaiskunta
Pinta-ala:  
 – Kokonaispinta-ala:  2 673,03 km²
Väkiluku (2012):  1 900
Aikavyöhyke:  UTC+3 (MSK)
 
 Kunnan kotisivu 
Infobox OKVirheellinen NIMI-arvo: 
Vääräkosken kunta Kemin piirin kartalla.
Vääräkoski (karjalaksi Viäräkoški, ven. Криво́й Поро́г, Krivoi Porog) on maalaiskunta ja sen keskustaajama Karjalan tasavallan Kemin piirissä Venäjällä. Se sijaitsee Kemijoen varrella 53 kilometriä maanteitse Kemistä länteen. Taajamassa on 1 100 ja kunnassa 1 900 asukasta (vuonna 2012).
Maantiede ja asutus

Vääräkosken kunnan pinta-ala on 2 673,03 neliökilometriä. Se rajoittuu etelässä Belomorskin piirin Sosnavitsan, lännessä Kalevalan piirin Jyskyjärven ja koillisessa Kemin piirin Kuuseman kuntiin sekä idässä Kemin kaupunkiin.
Kunnan alueella virtaavat Kemijoki ja sen sivujoet Kesäjoki (ven. Letnjaja), Ohtajoki (Nižnjaja Ohta) ja Sompajoki (Šomba). Järviä ovat Kukuajärvi (Kukuja), Juurikkajärvi (Jurika), Kotijärvi (Kurgijevo), Luuluajärvi (Lullo), Vuotankijärvi (Votani), Kaijanperänjärvi (Kaijanperja), Tšieppijärvi (Tseppi), Paanajärvi (Panozero) ja Äynäjärvet (Avneozero).
Keskustaajaman lisäksi kuntaan kuuluvat Paanajärven, Somman (ven. Šomba) ja Äynäkosken (Avneporog) asutukset sekä Paanajärven kylä. Paanajärven asutuksessa on reilut 400 ja Äynäkoskella noin 250 asukasta. Sommassa ei ole lainkaan vakituista asutusta. Vuoden 2010 väestönlaskennan mukaan kunnan asukkaista 61 % on kansallisuudeltaan venäläisiä, 20 % karjalaisia, 9 % valkovenäläisiä ja 3 % ukrainalaisia.